પ્રાપ્ત માહિતી એવી છે કે, પાલનપુર નજીકના સદરપુર ગામે રહેતા શાંતિભાઇ માજીરાણા તેમની ૧૦માં ધોરણમાં અભ્યાસ કરતી ૧પ વર્ષની પુત્રી પાર્વતીને પાલનપુર-અંબાજી હાઇવે પર રામપુરા ખાતે આવેલ સાર્વજનિક વિદ્યાલયમાં અભ્યાસ માટે મૂકવા જઇ રહ્યા હતા ત્યારે પાછળથી પુરઝડપે આવેલી કારે પિતા-પુત્રીને અડફેટે લઇ ટક્કર મારતાં પિતા-પુત્રી રોડની એક તરફ ફંગોળાઇ ગયાં હતાં અને બંનેને માથાના ભાગે ગંભીર ઈજા થતાં પાર્વતીનું ઘટના સ્થળે જ મોત થયું હતું. ગંભીરપણે ઘવાયેલા શાંતિલાલને પાલનપુરની સિવિલ હોસ્પિટલમાં ખસેડાયા હતા પરંતુ સારવાર મળતાં પહેલાં જ તેેમનું મોત થયું હતું.